Gevangene nou verdagte in boer se moordsaak | Maroela Media
Freddie Tolman Foto: Facebook
Kapt. Malcolm Pojie, woordvoerder van die polisie, het gesê die 44-jarige gevangene is deur forensiese bewyse aan die moord op Freddie Tolman (52) verbind. Die verdagtes is vroeër in hegtenis geneem in verband met 'n rooftog by 'n sakeperseel in die Heidelberg-omgewing.
Volgens Pojie het die verdagte reeds op 20 Oktober in die hof verskyn in verband met die moord op Tolman. Hy word van gewapende roof en moord aangekla. Hy moet weer op 10 November in die hof verskyn en bly in aanhouding. Volgens Pojie word die moontlikheid ondersoek dat die verdagte by verskeie misdade in die Suid-Kaap en spesifiek die Boland-omgewing betrokke was.
Maroela Media het vroeër berig Tolman is op 17 Desember 2014 buite Hartenbos vermoor. Eugene Tolman, Freddie se seun, het destyds gesê sy pa het omstreeks 06:20 die oggend by sy plaashuis gery om sy werkers in Mosselbaai te gaan oplaai. Tolman se aanvallers het hom in 'n lokval gelei en 'n stomp in die pad geplaas. Die ses verdagtes het op hom losgebrand toe hy nie stilgehou het nie.
Ek mis nooit maroela se nuus nie.Baie dankie dat julle ons 100 % op hoogte hou wat in die land aangaan en veral omdat dit verniet is en ons nie daarvoor hoef te betaal nie
Hoekom moet ons by netwerk 24 betaal om ons nuus te lees? Dis my brood of nuus.
Die sleutelwoorde hier is: Tolman het gery om sy werkers te gaan haal. Reken net; hulle het werk, hulle word nogal gaan haal ook en sou sekerlik weer die middag afgelaai word ook. Dis nou stank vir dank. Ek wens iemand wil die som maak en bereken hoeveel mense al hulle werk kwyt is deur die sinnelose moorde.